देहरादून। प्रदेश सरकार ने देहरादून को स्मार्ट सिटी बनाये जाने का प्रस्ताव केंद्र सरकार को भेज दिया है। शासन ने 350 एकड़ भूमि पर स्मार्ट सिटी बनाने का प्रस्ताव भेजा है। अब नये साल में ही इस प्रस्ताव की तस्वीर साफ हो सकेगी। अगर दून का नाम शुरुआती 20 शहरों की सूची में आता है तो एमडीडीए को इस प्रस्ताव को और बेहतर बनाना होगा। इसके बाद ही मार्च में केंद्र सरकार से सौ करोड़ रुपए का फंड मिल सकेगा।